6. โครงการในอนาคต

ในปี 2548 นอกเหนือจากการเพิ่มศักยภาพทางการเงินของบริษัทฯ
ควบคู่ไปกับการเติบโตอย่างต่อเนื่องของผลการดำเนินงานแล้ว
บริษัทฯยังได้ขยายธุรกิจหลักออกไปสู่การพัฒนาโครงการ ดังนี้ : -

6.1 เขต/สวนอุตสาหกรรม จังหวัดพระนครศรีอยุธยาระยะที่ 7

ที่ดิน :
อยู่ในระหว่างดำเนินการรวบรวมจัดซื้อที่ดินตามแผนการขยายโครงการที่จังหวัดพระนครศรีอยุธยา
โดยได้เตรียมรวบรวมและจัดซื้อที่ดินประมาณ 2,550 ไร่
ซึ่งการพัฒนาพื้นที่ดังกล่าวจะใช้เงินลงทุนตามโครงการรวมทั้งสิ้นประมาณ 2,639 ล้านบาท
การพัฒนาที่ดินแบ่งออกเป็น 2 ระยะ โดยระยะที่ 1 พื้นที่รวม 1,850 ไร่ เริ่มพัฒนาในปีที่ 1-2
(ปัจจุบันมีการพัฒนาระยะที่ 1 ไปแล้วประมาณ 60%) และในระยะที่ 2 พัฒนาพื้นที่ที่เหลืออีก 700
ไร่ โดยมีแผนพัฒนาในปีที่ 4 เป็นต้นไป ซึ่งจากการสำรวจความต้องการพื้นที่จากลูกค้าเป้าหมาย
บริษัทฯคาดว่าจะสามารถจำหน่ายที่ดินเขตอุตสาหกรรมได้หมดภายในระยะเวลา 7 ปี
โดยจะขอรับการส่งเสริมจากคณะกรรมการส่งเสริมการลงทุน
ซึ่งโครงการทั้งหมดนี้จะได้รับการสนับสนุนจากธนาคารนครหลวงไทย จำกัด (มหาชน)

6.2 เขตนิคมอุตสาหกรรมโรจนะฉางโจว มณฑลเจียงซู ประเทศสาธารณรัฐประชาชนจีน

เขตอุตสาหกรรม : อยู่ระหว่างดำเนินการจัดตั้งและพัฒนาพื้นที่โครงการพื้นที่ทั้งหมด 5,500 ไร่
(โดยบริษัทจะมีกรรมสิทธิ์ในสิทธิการเช่าที่ดินดังกล่าว) โดยใช้เงินลงทุนทั้งโครงการประมาณ
5,000 ล้านบาท ปัจจุบันอยู่ในระหว่างพัฒนาสาธารณูปโภค
โครงการในประเทศสาธารณรัฐประชาชนจีน โดยใช้เงินลงทุนในเฟสแรกประมาณ 400 ล้านบาท
หรือคิดเป็นร้อยละ 10 ของพื้นที่ที่ได้รับสิทธิในการพัฒนาโครงการทั้งหมด
โดยมีสึมิกินเป็นตัวแทนในการหาลูกค้าเช่นเดียวกับการดำเนินธุรกิจเขต/สวนอุตสาหกรรมในประเทศไทยด้วย

โครงการดังกล่าวตั้งอยู่ในพื้นที่ของนิคมอุตสาหกรรมฉางโจว ซึ่งเป็นนิคมอุตสาหกรรมท้องถิ่น
และมีการพัฒนาด้านสาธารณูปโภคอยู่แล้ว บริษัทเพียงแค่เข้าไปปรับสาธารณูปโภคอื่นๆ เพียงเล็กน้อย
เช่น เสาไฟฟ้าขนาดเล็ก ถนน เป็นต้น ทั้งนี้ นิคมอุตสาหกรรมฉางโจวจะมีกลุ่มลูกค้าหลัก ได้แก่
ผู้ประกอบการอุตสาหกรรมภายในประเทศ ในขณะที่กลุ่มลูกค้าหลักของบริษัท ได้แก่
ผู้ประกอบการอุตสาหกรรมต่างชาติ โดย บริษัทได้สิทธิในที่ดินของโครงการดังกล่าว เป็นเวลา 50
ปี

ทั้งนี้ เขตนิคมอุตสาหกรรมโรจนะฉางโจว ตั้งอยู่ที่เมืองฉางโจว มณฑลเจียงซู
ประเทศสาธารณรัฐประชาชนจีน
ซึ่งเขตดังกล่าวเป็นพื้นที่ที่เจริญที่สุดในประเทศจีนทั้งในด้านของแหล่งอุตสาหกรรม พาณิชยกรรม
และการคมนาคม โดยตั้งอยู่ใกล้แม่น้ำแยงซีเกียง
และใกล้สนามบินนานาชาติของประเทศสาธารณรัฐประชาชนจีน
(ทั้งนี้ประเทศสาธารณรัฐประชาชนจีนเป็นหนึ่งในประเทศที่มี GDP และ FDI เติบโตสูงที่สุดในโลก
และเป็นตลาดแรงงาน และตลาดสินค้าขนาดใหญ่
ซึ่งจะทำให้ได้รับความสนใจจากผู้ผลิตและนักลงทุน)

6.3 การก่อสร้างอาคารชุดของบริษัท โรจนะ พร็อพเพอร์ตี้ จำกัด

บริษัทมีโครงการที่จะก่อสร้างอาคารชุดเพื่อเช่าและขาย ซึ่งจะดำเนินการโดย บริษัท โรจนะ
พร็อพเพอร์ตี้ จำกัด (“โรจนะ พร็อพเพอร์ตี้”) ซึ่งเป็นบริษัทย่อย โดยใช้ชื่ออาคารชุดว่า “THE
MADISON” อยู่ปากซอยถนนสุขุมวิท 41 อาคารสูง 36 ชั้น พื้นที่ขายทั้งหมด 148 ยูนิต
พื้นที่แต่ละยูนิต ตั้งแต่ 115 – 222 ตารางเมตร โดยมีมูลค่าโครงการ 1,960.26 ล้านบาท
ซึ่งได้รับการสนับสนุนจากธนาคารนครหลวงไทย จำกัด (มหาชน)
ปัจจุบันกำลังดำเนินการพัฒนาโครงการไปแล้วประมาณ 19%

6.4 การก่อสร้างโรงบำบัดน้ำเสียของโรจนะ อินดัสเตรียล แมเนจเม้นท์

บริษัทกำลังดำเนินการก่อสร้างโรงบำบัดน้ำเสียที่จังหวัดพระนครศรีอยุธยา กำลังการผลิตทั้งหมด
18,000 ลบ.ม. โดยแบ่งออกเป็น 3 โรง จะทำการก่อสร้างในโรงที่ 1
ก่อนซึ่งมีกำลังการผลิตประมาณวันละ 6,000 ลบ.ม. ใช้เงินลงทุนประมาณ 132 ล้านบาท
ส่วนที่เหลือจะทำการก่อสร้างในปีถัดไป

5.  การขยายกำลังการผลิตไฟฟ้าของบริษัท โรจนะเพาเวอร์ จำกัด

บริษัทกำลังดำเนินการก่อสร้างขยายกำลังการผลิตไฟฟ้าจากเดิม 165 MW มาเป็น 210 MW
ซึ่งใช้เงินลงทุนประมาณ 1,600 ล้านบาท คาดว่าจะแล้วเสร็จประมาณปลายปี 2006